NEM mení marketingovú stratégiu a prichádza na európsky trh

Napriek tomu, že NEM je líder v oblasti blockchain technológií pre korporácie, má veľmi malé povedomie vo verejnosti.

Preto spustil NEM celosvetovú informačnú kampaň. Jej základ je organizovať stretnutia po celom svete, na ktorých vysvetľuje význam blockchain technológií, ako aj výnimočné vlastnosti NEMu.

NEM stretnutia

Počas leta ste mohli vidieť zástupcov NEMu na 30 stretnutiach po celom svete, pričom až 11 z nich bolo v Európe. Najdlhšie sa zdržali v Litve. Na konferencii SWITCH, zameranej na biznis a technológie vystúpil Jeff McDonald, viceprezident NEM nadácie a CTO projektu LuxTag. Následne sa Lon Wong a Jeff McDonald stretli s Antanasom Guogom, europoslancom, poradcom starostu hlavného mesta Vilnius a pokrovým hráčom známym pod prezývkou TonyG.

Z návštevy Litvy vznikli dve strategické partnerstvá:

NEM sa stalo hlavným sponzorom basketbalového tímu Vilnius Lietuvos Rytas. Fanúšikovia si môžu zakúpiť lístky pomocou kryptomeny XEM a logo NEM sa objavilo na oficiálnych dresoch tímu.

ICO Bankera, blockchain banka so základňou v Litve, sa rozhodla prejsť z vývoja na Ethereu na NEM. Ako hlavný dôvod bola vyššia bezpečnosť NEM technológie. Bankera nedávno ukončila svoje pre-ICO naplnením hornej hranice 25 miliónov EUR.

NEM Blockchain centrá excelencie

Nadácia NEM vyhradila 40 miliónov USD pre svoj plán globálnej expanzie. 5 miliónov je špeciálne vyhradených na tvorbu blockchain centier. Tie budú slúžiť ako inkubátory pre blockchain startupy, ktoré budú využívať NEM.

Prvé centrum už vzniklo v Kuala Lumpur v Malajzii.

Hovorí sa, že ďalšie by malo vzniknúť aj v španielskej Barcelone. Tam je NEM prítomný vďaka firme Atraura Blockchain, ktorá vyvíja aplikácie pre NEM. Jednou z nich je Apostille, ktorý slúži ako nástroj na notarizáciu dokumentov na blockchaine.

Nové NEM zmenárne

NEM sa rozhodlo vytvoriť vlastnú zmenáreň, ktorú by mali uviesť do prevádzky už tento rok. Spojil sa s firmou Blockchain Global, ktorá spravuje najväčšiu Bitcoin zmenáreň v Austrálii. Popri kryptomene XEM plánuje nová zmenáreň obchodovať aj s Bitcoinom, Ethereom a NEM tokenmi, tzv. mosaics.

Horúca novinka je dohoda s obľúbenou zmenárňou Shapeshift, na ktorej je už v tomto momente možné obchodovať so XEM.

Ďalšiu spoluprácu oznámil NEM s kórejskou firmou Metaps+. Jedná sa o prvú Juho-kórejskú zmenáreň, ktorá bude obchodovať so XEM. Očakávaný dátum spustenia je 11. november. Popri integrácii XEM na ich zmenáreň plánuje Metaps+ aj integráciu NEM API do svojej existujúcej štruktúry.

NEM web

NEM kompletne prepracovalo svoju web stránku nem.io. Popri užasnutí nad jej nadčasovým vzhľadom zistíte, ako môže NEM zmeniť finančnú sféru, biznis management, ukladanie záznamov či decentralizáciu firiem.

Ak radšej pozeráte videá, pravidelný a kvalitný obsah môžete nájsť na youtube kanáloch Inside NEM alebo NEM with Tony.

Je nová marketingová stratégia NEMu úspešná? Odpoveď necháme na čitateľa.